डोनाल्ड ट्रंप के राष्ट्रपति बनते ही अमेरिका और ईरान में फिर से तनाव बढ़ गया है। ट्रंप प्रशासन ने ईरान पर कुछ नए प्रतिबंध लगा दिए हैं, क्योंकि ईरान ने एक प्रक्षेपास्त्र-परीक्षण कर लिया है। ईरान का कहना है कि इस परीक्षण से उसने किसी भी संधि का उल्लंघन नहीं किया है। उसके अनुसार 2015 में परमाणु-परीक्षणों के बारे में उसने अमेरिका और यूरोपीय राष्ट्रों से जो समझौता किया था, उसमें परमाणु बम नहीं बनाने और परमाणु-प्रक्षेपास्त्र नहीं छोड़ने का संकल्प किया था। उसने अभी जो छोड़ा है, वह परमाणु-प्रक्षेपास्त्र नहीं है। वह सिर्फ प्रक्षेपास्त्र है।